b'\n_START_ARTICLE_\nEkrem Jevri\xc4\x87\n_START_SECTION_\n\xc5\xbdivljenje\n_START_PARAGRAPH_\nEkrem Jevri\xc4\x87 je bil rojen leta 1961, leta 1985 se je poro\xc4\x8dil z \xc5\xbeeno Igbalo, leta 1988 sta se preselila v Kanado in takoj nato v ZDA. Njegovi \xc5\xa1tirje sinovi so: Enis, Nermin, Hajrudin in Berat. Jevri\xc4\x87 je dlje \xc4\x8dasa \xc5\xbeivel v naselju Yonkers, New York. Njegova najbolj znana pesem je Ku\xc4\x87a poso, ki je v hipu dosegla izjemno visoko gledanost na Youtube-u, ta je \xc5\xbee presegla 13 milijonov (2 milijona ogledov prvi mesec). Jevri\xc4\x87 je posnel svoj prvi album z naslovom Ku\xc4\x87a poso marca 2010. Zaradi visoke spletne popularnosti ga je podjetje Dolce & Gabbana najelo za predstavitev kolekcije Zima 2011, v kateri je predstavljal italijanskega kroja\xc4\x8da. Za to delo je prejel honorar 1.000 USD._NEWLINE_Njegov videospot na spletni strani YouTube z naslovom\xc2\xa0\xc2\xbbKu\xc4\x87a poso\xc2\xab\xc2\xa0je kmalu po internetni objavi postal eden najbolj gledanih internetnih spotov v dr\xc5\xbeavah biv\xc5\xa1e Jugoslavije. Internetni fenomen je bil omenjen tudi v oddaji BBC in v \xc4\x8dasniku The Independent._NEWLINE_Umrl je za posledicami sr\xc4\x8dne kapi v New Yorku, kjer je tudi pokopan.'